KLASA: 402-01/22-01/6

URBROJ: 2176-4-02-22-1

Novska, 7. listopada 2022.

Na temelju Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ broj 26/15, 37/21), (u daljnjem tekstu: Uredba), Pravilnika o financiranju programa i projekata od interesa za opće dobro koje provode udruge na području Grada Novske („Službeni vjesnik“ broj 63A/15, 92/21)- (u daljnjem tekstu: Pravilnik), te članka 47. Statuta Grada Novske („Službeni vjesnik“ broj 8/21) Gradonačelnica Grada Novske objavljuje

**Javni poziv za podnošenje prijava za dodatno sufinanciranje režijskih troškova udrugama koje su korisnici poslovnih prostora u vlasništvu Grada Novske**

1. **Predmet Javnog poziva**

Predmet Javnog poziva je dodatno sufinanciranje režijskih troškova udrugama koje su korisnici poslovnih prostora u vlasništvu Grada Novske za period od siječnja do prosinca 2022. godine.

1. **Ukupna sredstva za financiranje/sufinanciranje**

Za sufinanciranje režijskih troškova osigurana su sredstva u ukupnom iznosu od 73.000,00 kuna.

1. **Prihvatljivi prijavitelji**

Prihvatljiv prijavitelj u pravilu je udruga i druga neprofitna organizacija koja ima sjedište na području Grada Novske i koja aktivno djeluje na području Grada Novske ili ima sjedište izvan Grada Novske, ali u svom osnivačkom aktu ima određeno područje djelovanja koje se proteže i na Grad Novsku i koja aktivno djeluje na području Grada Novske, uz uvjet da ista ispunjava sve odredbe Pravilnika i sve uvjete Javnog poziva.

1. **Uvjeti koje mora ispunjavati prijavitelj su sljedeći:**

U skladu s uvjetima iz javnog poziva, sredstva mogu ostvariti udruge koje:

* su upisane u Registar udruga i Registar neprofitnih organizacija;
* su uredno ispunile sve obveze iz prethodno sklopljenog ugovora o financiranju iz proračuna Grada Novske za 2021. godinu, uključujući i dostavu izvješća o namjenskom korištenju sredstava;
* nemaju dugovanja s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu Grada;
* se protiv prijavitelja, odnosno osobe ovlaštene za zastupanje ne vodi kazneni postupak i nije pravomoćno osuđen za prekršaje ili kaznena djela definirana Uredbom;
* imaju zadovoljavajuće organizacijske kapacitete i ljudske resurse za provedbu programa ili projekta;
* imaju općim aktom uspostavljen model dobrog financijskog upravljanja i kontrola te način sprječavanja sukoba interesa pri raspolaganju javnim sredstvima;
* imaju utvrđen način javnog objavljivanja programskog i financijskog izvješća o radu (mrežne stranice udruge ili drugi prikladan način);
* imaju zaključen ugovor o korištenju poslovnog prostora u vlasništvu Grada Novske.
1. **Upute za prijavitelje**

Sastavni dio ovog Javnog poziva i njegov neizostavni dio čine Upute za prijavitelje kojima se detaljno utvrđuju:

* visina sredstava određena za financiranje ovog javnog poziva, najniži i najviši iznos koji se može dodijeliti po prijavi;
* tko može podnijeti prijavu na javni poziv;
* tko ne može podnijeti prijavu na javni poziv;
* detaljni uvjeti za ostvarivanje prava na potporu;
* dokumentacija koja se obavezno mora priložiti prijavi;
* odredbe o prihvatljivim aktivnostima i troškovima;
* posebne obveze za prijavitelje te ostale odredbe.
1. **Rok za podnošenje prijave na javni poziv**

Rok za podnošenje prijava je 30 dana, a završava 7. studenoga 2022. godine

1. **Način dostave prijave na javni poziv i adresa za dostavu prijave**

Prijave se dostavljaju isključivo na propisanim obrascima, koji su zajedno s Uputama za prijavitelje, dostupni na mrežnim stranicama Grada Novske - [www.novska.hr](http://www.novska.hr) te uz prilaganje svih priloga koji su detaljno navedeni u Uputama za prijavitelje

Prijave na javni poziv dostavljaju se:

a) u zatvorenoj omotnici, a na omotnici treba obavezno naznačiti:

1. Naziv i adresu prijavitelja
2. Naznaku - „PRIJAVA NA JAVNI POZIV – DODATNO SUFINANCIRANJE REŽIJSKIH TROŠKOVA UDRUGA KORISNIKA POSLOVNIH PROSTORA U VLASNIŠTVU GRADA NOVSKE“
3. Prijave se mogu dostaviti poštom ili osobno u pisarnicu Grada Novske na sljedeću adresu:

GRAD NOVSKA

TRG DR. FRANJE TUĐMANA 2

44330 NOVSKA

Prijave se mogu dostaviti poštom ili osobno u pisarnicu Grada Novske.

ILI

b) u elektroničkom obliku na e-mail karolina.simicic@novska.hr , u naslovu poruke obvezno naznačiti Prijava na javni poziv-dodatno sufinanciranje režijskih troškova, a u tekstu poruke naznačiti:

1. Naziv i adresu prijavitelja i
2. Naznaku - „PRIJAVA NA JAVNI POZIV – DODATNO SUFINANCIRANJE REŽIJSKIH TROŠKOVA UDRUGA KORISNIKA POSLOVNIH PROSTORA U VLASNIŠTVU GRADA NOVSKE“.
3. Razmatrati će se samo prijave koje su pravodobno zaprimljene te koje u cijelosti zadovoljavaju propisane uvjete Javnog poziva.
4. Dodatne informacije i upute za podnošenje prijava po ovom javnom pozivu mogu se zatražiti elektronskom poštom najkasnije 5 dana prije isteka roka za dostavu prijava na adresu: sonja.marohnichorvat@novska.hr ili karolina.simicic@novska.hr. ili na broj telefona 691 519.

Grad Novska nije obvezan davati odgovore ili pojašnjenja na pitanja pristigla nakon navedenog roka.

**GRADONAČELNICA**

 **Marija Kušmiš, mag.oec., v.r.**